রেল সুরক্ষায় তাক লাগানো আবিষ্কার করে আলোড়ন ফেললেন বর্ধমানের বড়শুলের এক লেদ ব্যবসায়ী। শিক্ষাগত যোগ্যতা নয়, অদম্য ইচ্ছাশক্তিই যে সাফল্যের মূলমন্ত্র তা প্রমাণ করেছেন পরেশ গাইন। ছোটবেলার স্বপ্ন পূরণ করতে পেরে খুশি। এখন চাইছেন অর্থ বা চাকরির বিনিময়ে নয়, মানুষের কল্যাণে রেলকে তার প্রযুক্তি দিতে। রেল সুরক্ষায় জোর দিয়েছে কেন্দ্রীয় রেল মন্ত্রক। তার জন্য রেল বাজেটের বরাদ্দও বেড়েছে। পরেশ বাবুর দাবি, তার প্রযুক্তি ব্যবহার করলে নুন্যতম খরচে রেলের সুরক্ষা বা যাত্রী সুরক্ষা সম্ভব।